Премияға лайыҡ булыусылар : Башҡортостан Республикаһы Фәндәр академияһының мөхбир ағзаһы , филология фәндәре докторы , профессор Ғәли Сәйетбатталов ( үлгәндән һуң ) — З.Биишеваның исемен һәм ижадын пропагандалағаны һәм популярлаштырғаны , әҫәрҙәренең ижади үҙенсәлеген фәнни , тәрән өйрәнгәне , йәш быуынды илһөйәрлек рухында тәрбиәләгәне өсөн ; педагогик хеҙмәт ветераны Ғәлиә Әлимғужина — З.Биишеваның исемен һәм ижадын пропагандалағаны һәм популярлаштырғаны , халыҡ яҙыусыһының хәтерен мәңгеләштереүгә , йәш быуынға эстетик тәрбиә биреүгә индергән өлөшө өсөн ; район Мәҙәниәт һарайының бүлек мөдире Альбина Григорьева — З.Биишеваның ижадын популярлаштырыуға һәм пропагандалауға индергән өлөшө өсөн .